### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. maj 2025 har vedtaget Magistratens foranstående indstilling af 20. maj 2025.

###

Offentlig fremlæggelse af forslag til Lokalplan nr. 1218, Boligområde på [adresse], [adresse], og Tillæg nr. 160 til Kommuneplan 2017.

### Resume

Lokalplanområdet er ca. 20.309 m2 (ca. 63 meter bred og 323 meter lang), privat ejet og beliggende i byzone i [adresse] nord for [adresse].

Formålet med lokalplanen er at give mulighed for at opføre blandede boliger i form af tæt-lav (rækkehuse) og etageboliger. Lokalplanen giver mulighed for en bebyggelsesprocent på max. 50 og en bygningshøjde på 8,5 og 12,5 meter i to og tre etager. Der stilles desuden krav om, at der opføres min. 25% almene boliger.

Lokalplanforslaget er i overensstemmelse med kommuneplanens mål, men ikke med kommuneplanens rammer, da lokalplanen ikke fastlægger udnyttelse af området efter en samlet strukturplan.

På den baggrund er der udarbejdet et kommuneplantillæg, som ændrer områdets anvendelse fra bolig og erhvervsområde til boligområde, reducerer maksimale etageantal fra seks til tre samt fastsætter en bebyggelsesprocent for området som helhed.

### Beslutningspunkter

Det indstilles, at

1) forslag til lokalplan 1218 godkendes til offentlig fremlæggelse.

2) forslag til tillæg nr. 160 til Kommuneplan 2017 godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-05-2025

Berta Henriksen: 10

Fremsendes til [adresse] med bemærkning, at Magistraten i mødet den 20. maj 2025 anbefaler, at byrådet tiltræder Magistratsafdelingen for Teknik og Miljøs indstilling af 8. maj 2025.

Tom Møller var forhindret i at deltage i sagens behandling.